കപ്പാട് മൂന്നാംമൈലില് ആള്താമസമില്ലാത്ത വീട് കുത്തിതുറന്ന് മോഷണം കാഞ്ഞിരപ്പള്ളി: കപ്പാട് മൂന്നാംമൈലില് ആള്താമസമില്ലാത്ത വീട് കുത്തിതുറന്ന് മോഷണം. വിദേശത്ത് താമസിക്കുന്ന കപ്പാട് നടുവക്കാട്ട് മത്തുക്കുട്ടിയുടെ വീട്ടിലാണ് മോഷണം നടന്നത്. മുന്വാതില് കുത്തിതുറന്ന് അകത്ത് കയറിയ മോഷ്ടാവ് നിലവിളക്ക് കവര്ന്നു. വീട്ടിലെ അലമാര, മേശ എന്നിവ തുറന്ന് പരിശോധിച്ചിട്ടുണ്ട്. ലോക്കര് കുത്തി തുറക്കാനും ശ്രമം നടത്തിയിട്ടുണ്ട്. മാത്തുക്കുട്ടിയും കുടുംബവും വിദേശത്തായിരുന്നതിനാല് വിലപ്പെട്ട സാധനങ്ങളൊന്നും വീട്ടില് സൂക്ഷിച്ചിരുന്നില്ല. നടുവക്കാട്ട് അനില് തോമസിന്റെ വീട്ടിലും മോഷണമുണ്ടായി. ബുള്ളറ്റില് നിന്ന് കുപ്പിയില് പെട്രോള് ഊറ്റിയെടുക്കുകയും കേടുപാടുകള് വരുത്തുകയും ചെയ്തു. അടുപ്പുകല്ലുങ്കല് ജോസ് അഗസ്റ്റിന്, നടുത്തൊട്ടി ജോസ് എന്നിവരുടെ വീടുകളില് സൂക്ഷിച്ചിരുന്ന ഇരുചക്രവാഹനങ്ങളിലെ പെട്രോളും മോഷ്ടിച്ചു. പെട്രോള് മോഷ്ടിക്കുന്ന ദൃശ്യങ്ങള് പോലീസിന് ലഭിച്ചിട്ടുണ്ട്. മോഷ്ടാക്കളെ തിരിച്ചറിയാന് കഴിഞ്ഞിട്ടില്ലെന്ന് പോലീസ് പറഞ്ഞു. പരാതിയെ തുടര്ന്ന് എസ്എച്ച്ഒ സിബി ടോം, അന്വേഷണ ഉദ്യോഗസ്ഥരായ പി.കെ. ശിവനുണ്ണി, ജോര്ജുകുട്ടി കുരുവിള, കോട്ടയത്ത് നിന്നുള്ള വിരലടയാള വിദഗ്ധര്, ഡോഗ് സ്ക്വാഡ് എന്നിവര് സ്ഥലത്തെത്തി പരിശോധന നടത്തി.